google/wiki40b huggingface dataset:
Bratská jednota baptistov

Charakteristika

V dnešnej dobe prežíva táto cirkev Duchovné prebudenie .Teológia je založená výlučne na Biblii, pričom pri jej čítaní je zapotreby Ducha Svätého na jej porozumenie. Baptisti veria, že Otec, Syn a Duch Svätý sú Trojjediný Boh, ale osobne sú každý osobou. Veria, že jedinou hlavou cirkvi je Ježiš Kristus, ktorý pôsobí skrze Ducha Svätého v živote každého kresťana. Veria, že je potrebný osobný vzťah s Bohom a na to je potrebné odpustenie hriechov, ktoré sme všetci dostali milosťou obete Pána Ježiša Krista. Ak človek prijme Ježiša za svojho osobného spasiteľa a záchrancu a je si vedomý svojho rozhodnutia zmeniť svoj život, môže sa pokrstiť na verejné vyznanie viery úplným ponorením do vody, symbolizujúcim smrť a vzkriesenie nového človeka.
Prvý cirkevný zbor Bratskej jednoti baptistov vznikol na území dnešného Slovenska vo Vavrišove. Pretože v Rakúsko-Uhorsku podľa zákona nemohli existovať samostatné cirkevné zbory, bol cirkevný zbor vo Vavrišove súčasťou baptistickej cirkvi v Budapešti. Neskôr sa baptizmus rozšíril aj do ostatných častí Slovenska. V období Slovenského štátu boli baptisti jedinou povolenou tzv. malou cirkvou a združovali niekoľko kresťanských denominácií, ktoré sa po skončení vojny oddelili.
Názov Bratská jednota baptistov je zámerný, keďže baptisti zastávajú teóriu kongregacionalizmu a celoslovenskú organizáciu považujú za zväz zborov, v ktorom sa dobrovoľne združujú. Cirkvou Pána Ježiša Krista je každý miestny zbor. Teológia Bratskej jednoty baptistov je zhodná s teológiou baptizmu. V roku 2001 počet ľudí na Slovensku, priznávajúcich sa k baptizmu, dosiahol 3562.

Organizácia

Bratská jednota baptistov v Slovenskej republike je registrovanou cirkvou. Baptisti vnímajú sami seba ako súčasť cirkvi Ježiša Krista. BJB je dobrovoľným združením autonómnych kongregácií (miestnych zborov), jej najvyšším orgánom je Konferencia delegátov zborov (KDZ). Tvoria ju delegáti z každého zboru (jeden delegát na každú, aj začatú päťdesiatku členov zboru). Výkonným a koordinačným orgánom BJB je Rada BJB, tvorená predsedom, podpredsedom a členmi za jednotlivé územné oblasti (Západná, Južná, Stredná, Východná). Ďalšími orgánmi sú Kontrolno-rozhodcovská komisia a Revízna komisia (kontroluje hospodárenie).
Webhosting

Pojem Webhosting resp. hosting (z angličtiny) je pojem v IT oblasti, ktorý označuje:
V širšom zmysle: prevádzka webovej stránky na serveri, s neustálym pripojením na Internet

V užšom zmysle: komerčná služba, ktorej základom je prevádzka webovej stránky a elektronickej pošty
Ladislav Zathurecký

Životopis

Pochádzal zo šľachtického rodu Zaturecký zo Záturčia (Zathureczky de Zaturcsa). Narodil sa v Nových Sadoch pri Nitre v rodine evanjelického farára Ladislava Zathureckého (1880-1959). Maturoval na nitrianskom gymnáziu. Štúdium farmácie absolvoval na Prírodovedeckej fakulte Karlovej univerzity v Prahe. V strýkovej lekárni U zlatého leva absolvoval dvojročnú tirociálnu prax.
Vysokoškolský diplom magistra farmácie získal roku 1935 a v roku 1939 aj doktorát prírodných vied. Počas 2. svetovej vojny bol správcom lekárne v Topoľčanoch a v Pezinku a vlastnil i lekáreň Flora na Štefánikovej ulici 7 v Bratislave.
V rokoch 1952 - 1953 bol prodekanom, v rokoch 1954 - 1955 dekanom Farmaceutickej fakulty vtedajšej Slovenskej univerzity, dnešnej Komenského.  V roku 1954 bol menovaný docentom pre odbor galenická farmácia.
V rokoch 1957 - 1963 pôsobil ako vedecký pracovník v Chemickom ústave Slovenskej akadémie vied, v rokoch 1963 - 1968 vo Farmakologickom ústave Česko-slovenskej akadémie vied a od roku 1969 bol vedúcim vedeckým pracovníkom Ústavu experimentálnej farmakológie SAV. Pracoval v oblasti galenickej farmácie, biofarmácie a farmakokinetiky. V roku 1960 obhájil kandidátsku dizertačnú prácu a v roku 1966 obhájil hodnosť doktora farmaceutických vied. V rokoch 1953 - 1957 a 1966 - 1972 bol predsedom Slovenskej farmaceutickej spoločnosti, v rokoch 1970 - 1972 predsedom Československej farmaceutickej spoločnosti.
V roku 1992 bol menovaný profesorom.
Pracoval v redakčných radách odborných časopisov: Československá farmácie, Farmaceutický obzor, Pharmacy International a Journal of General Physiology and Biophysics. Pôsobil v Liekopisnej komisii Vedeckej rady Ministerstva zdravotníctva. Na sklonku života bol predsedom redakčnej rady mesačníka Pharma Journal.
Foveon

Foveon, Inc., je spoločnosť, ktorá navrhla, vyrába a propaguje obrazový snímač Foveon X3. Jej názov je odvodený od slova fovea, čo je žltá škvrna v oku, kde sa sústreďuje obraz.

Vznik a história

V roku 1997 ju založil Dr. Carver Mead, jeden z pionierov konštrukcie počítačových čipov, držiteľ niekoľkých desiatok patentov, držiteľ prestížneho ocenenia za technologický pokrok National Medal of Technology and Innovation a víťaz prestížnej $500.000 ceny Lemelson–MIT Prize. Carver vytvoril prvé neurónmi inšpirované čipy a čipy, ktoré sa učia z vlastnej skúsenosti. Medzi spoločnosti, ktoré jeho vynálezy využívajú a ktoré založil, patrí aj Synaptics. Mead zároveň viac ako 4 desaťročia pôsobil na Kalifornskom technologickom inštitúte ako významný profesor.
Jedným zo spoluzakladateľov je aj americký vedec a vynálezca, Richard Francis Lyon, ktorý okrem iného ešte počas prác pre Xerox vynašiel optickú myš.
Krátko po založení sa rozbehli práce na zdokonaľovaní Meadových návrhov a ich komerčné využitie. Foveon preto spojila svoje sily aj s najvýznamnejším americkým producentom polovodičových čipov a súčiastok, National Semiconductor.

Komerčný úspech

Komerčne najúspešnejším a zároveň technologicky najzaujímavejším sa stal revolučný obrazový snímač Foveon X3 (firmou označovaný aj ako direct image sensor - snímač priameho obrazu), ktorý bol navrhnutý ako priama (dokonalejšia) alternatíva k snímačom s Bayerovou mriežkou. Snímač používa diametrálne odlišný princíp skladby jednotlivých fotopolí a v dôsledku toho dosahuje v mnohých oblastiach výrazne lepšie výsledky, ako masovo používané CMOS alebo CCD snímače s Bayerom. Obrazový senzor Foveon X3 sa používa v digitálnych fotoaparátoch, zväčša len značky Sigma. Výnimku tvorí len starší Polaroid X530 a špeciálne snímacie zariadenia, vyrábané na zákazku (napr. rada Condor RGB).
Na túto unikátnu technológiu a s ňou súvisiace riešenia má spoločnosť Foveon udelené desiatky patentov a patrí medzi jedenásť svetových výrobcov obrazových snímačov.
O úspechu technológie svedčí aj snaha iných spoločností v oblasti digitálnej snímacej techniky, napr. Canon, ktoré sa snažia dohnať krok a napodobniť túto technológiu.

Zlúčenie

Spoločnosť sa na sklonku roku 2008 stala súčasťou spoločnosti Sigma, ukončila výskum a vývoj iných technológií a tento produkt je odvtedy jediný v jej portfóliu.
Jakuboviansky potok

Prameň

Potok pramení v pohorí Čergov juhovýchodne od kóty 809,0 m n. m., v lokalite Jakuboviansky les, v nadmorskej výške približne 730 m n. m.

Smer toku

Na hornom toku tečie severojužným smerom, nad obcou Jakubovany sa esovito stáča a obcou preteká opäť severojužným smerom. Na dolnom toku už tečie viac-menej juhozápadným smerom, pričom sa koryto viacnásobne vlní.

Ústie

Do Torysy sa vlieva na katastrálnom území mesta Sabinov, v blízkosti Orkucian v nadmorskej výške cca 303 m n. m.
Montauban-sur-l’Ouvèze

Poloha

Obec má rozlohu 32,29 km². Najvyšší bod je položený 1 532 m n. m. a najnižší bod 665 m n. m.

Obyvateľstvo

Počet obyvateľov obce je 102 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Meulan-en-Yvelines (obec)

Poloha

Obec má rozlohu 3,46 km². Najvyšší bod je položený 117 m n. m. a najnižší bod 18 m n. m.

Obyvateľstvo

Počet obyvateľov obce je 8 921 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kačacia dolina

Názov

Zlatá kačica bola ústrednou postavou zlatokopeckých povestí. Podľa nich v doline kládla každý rok v čase letného slnovratu veľké zlaté vajce. V doline sa od dávnych čias pokúšali nájsť zlato. Neboli úspešní. Pomenovanie môže vychádzať aj z iných faktov. Návštevníci doliny často pozorovali kŕdle divých kačíc, ktoré sa tu v čase ťahu zdržiavali. Možno to boli poľovníci, ktorí dali doline tento názov. Zaužívané názvy Kačia dolina, Kačí štít sú podľa Slovníka slovenského jazyka nesprávne.

Poloha

Od prahu v jej ústí po úpätie Zadného Gerlachovského štítu je dlhá 1 700 m. Má dva výrazné glaciálne stupne a leží medzi vedľajším severozápadným hrebeňom Litvorového štítu, hlavným hrebeňom Vysokých Tatier od Litvorového štítu po Malý Ganek a vedľajším severným hrebeňom Malého Ganku.
Sú v nej dve plesá: Zelené Kačacie pleso a Kačacie pliesko. Zo Zeleného Kačacieho plesa vyteká Zelený potok, ktorý prostrednú časť časti dolinného prahu prekonáva 15 m vysokým Kačacím vodopádom.

Turistika

Jej okrajom vedie  modro značkovaný turistický chodník z Lysej Poľany na Zbojnícku chatu a ďalej do Tatranskej Lomnice. V okolí doliny je veľa vrchov, ktoré poskytujú výborné horolezecké terény.
Ľudovít Bazovský

Životopis

Jeho otec bol Daniel Bazovský, matka Zuzana rod. Skalošová a brat Koloman Bazovský. Študoval na gymnáziu v Rimavskej Sobote a Kežmarku. Vyštudoval právo v Budapešti. Tu sa začal aj politicky angažovať proti sociálnemu útlaku na robotníckych zhromaždeniach. Od roku 1900 advokát v Lučenci. V slovenskom národnom hnutí bol aktívny v oblasti kultúry a politiky: v rokoch 1894 – 1896 člen Slovenského spevokolu v Martine. V roku 1910 sa zúčastnil na Slovanskom zjazde v Sofii. Funkcionár SNS a evanjelickej cirkvi. Počas prvej svetovej vojny podporoval aktivity Matúša Dulu. V roku 1918 sa stal členom výkonného výboru SNR a signatárom Martinskej deklarácie. V rokoch 1918 – 1919 bol poslancom Revolučného národného zhromaždenia. Po vzniku ČSR prvý novohradský župan (1919 – 1920).
Z pohľadu dejín Slovenska sa považuje za rozporuplnú osobnosť, keďže neskôr sa stal členom maďarskej Strany nezávislosti, angažoval sa v Kossuthovej vládnej strane a dištancoval sa od martinských národniarov. V roku 1935 bol súdený česko-slovenskými orgánmi za úsilie o revíziu trianonskej zmluvy a pripojenie Slovenska k Maďarsku. V rokoch 1938 – 1940 pôsobil v službách národnostného oddelenia pri predsedníctve maďarskej vlády v Budapešti.
Léry (Côte-d’Or)

Poloha

Obec má rozlohu 14,62 km². Najvyšší bod je položený 503 m n. m. a najnižší bod 338 m n. m.

Obyvateľstvo

Počet obyvateľov obce je 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fiat Cinquecento

Fiat Cinquecento z talianskeho prekladu – Fiat 500 predstavuje malé mestské auto, ktoré prišlo na trh v roku 1991. Motor Fiatu Cinquecento bol umiestnený vpredu s pohonom predných kolies. Neskoršiu verziu Fiatu Cinquecenta nahradila výroba Fiatu Seicenta, v preklade Fiatu 600. K tejto zmene došlo v roku 1998.

Dizajn

Fiat Cinquecento svojím novým dizajnom a tvarom nahradil predchádzajúci Fiat 126. Keďže bol jedným z prvých modelov Fiatu, vyrábal sa v juhopoľských Tychách, odkiaľ vzišiel aj Fiat 126.

Výbava

Dizajn Fiatu Cinquecento mal oproti starším modelom niekoľko výhod zahrňujúc 3 – dverový hatchback, kotúčové brzdy, centrálne zamykanie, klimatizáciu a bočné nárazníky.

Motor

Motor Fiatu Cinquecento pochádzal z predchádzajúceho typu Fiatu 126, avšak s malými úpravami. Motor s objemom 704 cm3 a výkonom 23 kW bol najmenším motorom a jeho predaj sa plánoval aj Poľsku. V roku 1944 prešiel Fiat Cinquecento úpravou dizajnu. Nový motor predstavujúci objem až 1108 cm3 a výkonom 40 kW pridal Fiatu Cinquecento ďalšie meno – Sporting. Celkový športový ráz auta dopĺňali viaceré prvky, pridané do interiéru i exteriéru. Od roku 1992 – 1996 začal Fiat vyrábať úspornú elektrickú verziu pod názvom Fiat Elettra so silným oloveným akumulátorom a silnými batériami, ktoré ponúkali dojazd až 100 km. Batérie boli umiestnené zväčša pod zadnými sedadlami a v okolí motora. Veľkej popularite a predaju dominoval Fiat Elettra hlavne v Taliansku, Francúzsku a vo Švajčiarsku.
Pikritové mandlovce u Kojetína

Ochrana

Predmetom ochrany je stratotyp podmorskej sopečnej činnosti a opustený lom s odkryvom pikritov.
Angolitímu

Angolitímu (maldiv. އަނގޮޅިތީމު‎) je jeden z obývaných ostrovov na atole Rá na Maldivách. Počet obyvateľov je 438 (jún 2006), dĺžka ostrova 850 m, šírka 500 m. Vzdialenosť od hlavného mesta Male je 186,98 km.
Villefranche (Yonne)

Poloha

Obec má rozlohu 23,27 km². Najvyšší bod je položený 202 m n. m. a najnižší bod 136 m n. m.

Obyvateľstvo

Počet obyvateľov obce je 627 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
International Peace Bureau

International Peace Bureau (Stály medzinárodný výbor mieru) je najstaršia medzinárodná mierová organizácia. Bola založená v roku 1891 a v roku 1910 získala Nobelovu cenu mieru.
Bola založená pod názvom Bureau international permanent de la Paix. Súčasný názov má od roku 1912, v rokoch 1946 – 1961 bola známa ako Comité de Liaison international des organisations de Paix (CLIOP – Medzinárodná komisia organizácie pre mier).
Montanges

Polohopis

Montanges má rozlohu 13,7 km². Najvyšší bod je položený 1 090 m n. m. a najnižší bod 375 m n. m.

Obyvateľstvo

Montanges má 332 obyvateľov (2009).
Graf vývoja obyvateľstva:
Zdroje: INSEE
Vodné dielo Považská Bystrica

Vodné dielo Považská Bystrica je vodná elektráreň na derivačnom kanáli rieky Váh neďaleko mesta Považská Bystrica. Dielo bolo uvedené do prevádzky v roku 1964. Je súčasťou Vážskej kaskády a za VD ústi kanál do Vodnej nádrže Nosice.

Elektráreň

Súčasťou diela je vodná elektráreň, ktorá má nainštalované 3 kaplanove turbíny s inštalovaným výkonom 55,2 MW a prietokom 3 × 134 m³/s. Ročná výroba elektrickej energie dosahuje priemerne 115,3 GWh.
GUnaGU

GUnaGU je divadlo v Bratislave, založené v roku 1985.
Počas svojej existencie uviedlo viac ako 50 pôvodných hier. Založili ho ako amatérsky súbor Viliam Klimáček, Ivan Mizera, Zuzana Benešová a Milan Paštéka. V roku 1992 prešlo na profesionálnu bázu. V súčasnosti inscenuje predovšetkým hry Viliama Klimáčka, ktorý je aj riaditeľom a umeleckým šéfom. Donedávna s ním spolupracoval režisér Karol Vosátko. Divadlo najprv pôsobilo v Dome kultúry Ružinov, dnes je na Františkánskom námestí 7 v Bratislave. V divadle účinkovali herci ako Petra Polnišová, Daniel Dangl, Roman Pomajbo, Peter Sklár, Oľga Belešová, Viktor Horján a ďalší.
Gal Gadot

Životopis

Gal Gadot sa narodila 30. apríla v izraelskom meste Roš ha-Ajin neďaleko Tel Avivu. V hebrejčine jej meno „גל” znamená vlna a priezvisko „גדות” breh rieky. Má židovských predkov z rôznych častí Európy, napriek tomu sa oba jej rodičia narodili v Izraeli a podstúpili hebraizáciu ich priezviska Greenstein na Gadot. Jej prarodičia prežili holokaust. Sama potvrdila, že jej korene sú zo štvrtiny nemecké, zo štvrtiny rakúske, zo štvrtiny poľské a zo štvrtiny české.
Na strednej škole sa zaujímala o biológiu a vo voľnom čase sa venovala jazde na motorke, volejbalu, basketbalu a tenisu. Neskôr sa začala venovať štúdiu práva. V 18 rokoch Gal vyhrala súťaž Miss Izreal a zúčastnila sa aj súťaže Miss Universe. Potom vstúpila do Izraelskej armády, kde si musela odslúžiť dva roky povinnej vojenskej služby. Vďaka tomu bola natoľko fyzicky zdatná, že bola schopná zvládnuť všetky svoje kaskadérske kúsky v sérii Rýchlo a zbesilo sama. Napokon priznala, že režisér Justin Lin si ju vybral preto, že má skúsenosti z armády a znalosti so zbraňami.
Gal sa darilo aj v modelingu, okrem toho, že spolupracovala s mnohými význačnými firmami, sa objavila na obálkach časopisu ako FHM alebo Cosmopolitan. V roku 2007 sa predviedla v časopise Maxim, v článku „Women of Israeli Army”. V roku 2008 sa počas filmovania Rýchlo a zbesilo vydala za izraelského realitného makléra Yarona Varsana. V roku 2011 sa im narodila dcéra Alma. V novembri 2016 Gal aj so svojim manželom oznámili cez Instagram, že očakávajú druhého potomka.

Herecká kariéra

Popri modelingu začala Gal uvažovať aj nad herectvom. V roku 2008 si zahrala v izraelskom seriáli Bubot, ale predovšetkým zvíťazila nad šiestimi inými herečkami a bola obsadená do role Gisele Harabo vo filme Rýchlo a zbesilo. Úspešnej akčnej sérii sa venovala niekoľko následujúcich rokov, ale okrem toho bola k videniu aj v mnohých iných filmoch ako Zatiaľ spolu, zatiaľ nažive alebo Nočné rande. V roku 2013 bolo oznámené, že si Gal zahraje ikonickú postavu Wonder Woman v Batman v Superman: Úsvit spravodlivosti a tým sa pripojí k hercom Benovi Affleckovi, ktorý stvárni Batmana a Henrymu Cavillovi, ktorý stvárni Supermana.Štúdio Warner Bros. totiž v otázke obsadenia Wonder Woman zvažovali aj Olgu Kurylenko a Elodie Yung. To síce vyvolalo rozporuplné reakcie. Niektorým fanúšikom sa zdalo, že Gal nespĺňa fyzické požiadavky na Dianu Prince. Gal však požiadala divákov, aby jej dali šancu. Práca na projektoch inšpirovaných DC Comics jej zaberie v budúcich rokoch ešte dosť času, objaví sa vo filme Liga spravodlivých. V roku 2016 sa taktiež objavila v akčnej dráme Criminal: V hlave zločinca.
Viktor Alexandrovič Vesnin

Životopis

Vesnin absolvoval strednú školu v Moskve, neskôr pokračoval v štúdiu na Technickom inštitúte v Petrohrade (1912).
V rokoch 1906 – 1909 pracoval v architektonickom ateliéri I. A. Ivanova – Šica a R. I. Klejna v Moskve.
V rokoch 1908 – 1914 sa  podieľal spoločne so svojimi bratmi Alexandrom (1883 – 1959) a Leonidom (1880 – 1933), na viacerých architektonických návrhoch. K májovým oslavám v roku 1919 robil návrh na úpravu Červeného námestia.
Po prvej svetovej vojne a v ďalších rokoch po revolúcii pracoval väčšinou sám a špecializoval sa na oblasť priemyselnej architektúry. Od roku 1923 vyučoval architektúru na Moskovskej vysokej škole technickej.
V tridsiatych a štyridsiatych rokoch zohral značnú úlohu pri zakladaní Zväzu sovietskych architektov. V tomto období zastával viacero dôležitých funkcií. V roku 1932 bol predsedom organizačného výboru, neskôr (1937 – 1949) tajomníkom Zväzu sovietskych architektov. V rokoch 1938 – 1949 vykonával funkciu prezidenta Akadémie architektúry v ZSSR.
Samuel Samoslav Vanko

Životopis

Do 1832 študoval v Banskej Štiavnici, 1833-1835 teológiu na evanjelický lýceu v Bratislave, 1836-1837 študoval na teologickej fakulte vo Viedni. V roku 1832-1833 učiteľ na evanjelický škole v Banskej Bystrici, 1835-1836 a 1837 vychovávateľ v Zárečí, 1838 v rodine baróna Prónaia v Romhány, neskôr administrátor farnosti a učiteľ v Szarvasi, od roku 1846 evanjelický farár v Szemlaku. Člen Čes.-slovanskej spoločnosti na lýceu v Bratislave, spolupracovník spolku Tatrín pre Békesskú stolici. Autor Kázní.
Kráľovecká katedrála

Kráľovecká katedrála (rus. Кафедральный собор Кёнигсберга; nem. Königsberger Dom) patrí k symbolom mesta Kaliningrad, ktorý poukazuje na jeho nemeckú minulosť.

História

Mesto Kráľovec (Königsberg) vzniklo na území, ktoré ovládol Rád nemeckých rytierov a toto územie spravoval až do obdobia reformácie. Stavba katedrály sa začala v roku 1333 a dokončená bola v roku 1380. Vybudovaná bola podľa plánov neznámeho architekta v gotickom architektonickom štýle (tzv. baltská gotika). Rímskokatolíckou katedrálou bola do roku 1525. Odvtedy sa stalo katedrálou evanjelickej cirkvi a. v. Tento stav trval až do roku 1945. Po leteckých náletoch na vtedy nemecký Kráľovec a mohutných útokoch Červenej armády v roku 1945 bolo mesto aj s katedrálou zničené. Nemecké evanjelické obyvateľstvo utieklo alebo bolo odsunuté. Na jeho miesto prišli Rusi, Ukrajinci a iní obyvatelia vtedajšieho Sovietskeho zväzu. Sovietska moc nemala záujem na obnove chrámu, ktorý podľa vtedajšej historiografie symbolizoval pruský militarizmus, ba dokonca nemecký nacizmus. Stavba nebola úplne zlikvidovaná iba kvôli Immanuelovi Kantovi a jeho hrobu. Rekonštrukčné práce prebehali veľmi pomaly a v roku 1960 stavba získala status kultúrnej pamiatky republikového významu.

Súčasnosť

Intenzívnejšie rekonštrukčné práce sa začali po roku 1992. Chrám má naďalej štatút múzea, ale konajú sa v ňom bohoslužby rôznych konfesií (katolíci, evanjelici a. v., pravoslávni). Konajú sa v ňom aj koncerty klasickej a náboženskej hudby. V roku 1996 sa uskutočnila rekonštrukcia hrobu filozofa Immanuela Kanta (rodáka z mesta).
Kvalifikácia na Majstrovstvá Európy UEFA vo futsale 2003

Skupina 1

Segedín, City Sport Hall

Skupina 2

Helsinki, Pasila Sport Hall

Skupina 3

Zrenjanin, Medison

Skupina 4

Sittard, Stadssporhal

Skupina 5

Tavira, Pavilhão Municipal

Skupina 6

Ostrava, Sportovní hala SAREZA

Skupina 7

Lučenec, Športová hala Lučenec
Pandrignes

Poloha

Obec má rozlohu 8,45 km². Najvyšší bod je položený 561 m n. m. a najnižší bod 314 m n. m.

Obyvateľstvo

Počet obyvateľov obce je 173 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olivese

Poloha

Obec má rozlohu 29,64 km². Najvyšší bod je položený 1 680 m n. m. a najnižší bod 260 m n. m.

Obyvateľstvo

Počet obyvateľov obce je 269 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Figovník obyčajný

Rozšírenie

Figovník obyčajný je veľmi stará kultúrna rastlina. Často splanieva. Pôvodom je zo Stredného východu a západnej Ázie, ale už od staroveku sa kultivuje a dnes sa pestuje po celom svete ako okrasná rastlina a ovocný strom. Na lokálnych miestach v Ázii a Severnej Amerike sa stal naturalizovaným druhom. Dnes ju nájdeme zdomácnenú v páse území od  západného  Stredozemia  po  severovýchodnú  Indiu. Pestuje sa niekoľko storočí aj na Slovensku v teplých oblastiach vo vinohradoch alebo na rôznych chránených miestach, ale jej pestovanie u nás nie je rentabilné a figovník často vymŕza.

Charakteristika

Figovník obyčajný je opadavý strom alebo ker, vysoký obyčajne do 10 m, maximálne 15 m. Listy sú jednoduché troj- alebo päťlaločnaté, dlhé 10 až 30 cm. Borka je svetlosivà, neskôr hnedosivá, rozpraskaná. Niektoré zdroje uvádzajú, že ide o jednodomú rastlinu, iné, že ide o dvojdomú rastlinu. O plode pozri nižšie.
V rámci druhu existuje veľká variabilita a druh má tisíce kultivarov.
Miazga a nezrelé ovocie sú jedovaté. Miazga dráždi oči.

Plod (figa)

Figovník obyčajný má - podobne ako ďalšie figovníky - zložený plod, presnejšie súplodie, ešte presnejšie: súplodie typu sykónium (pričom ako sykónium mnohé zdroje označujú len alebo aj súkvetie, ktoré súplodiu predchádza). Toto súplodie (prípadne aj súkvetie) sa nazýva aj figa, pričom v užšom zmysle pojem figa nezahŕňa nejedlé figy, nazývané kaprifigy či kozie figy  (t.j. taxón Ficus carica sylvestris).
Sykónium je dužinatá banka obsahujúca na vnútornej stene svojej vnútornej dutiny najprv veľa kvetov, neskôr veľa plodov. Sykónium má hruškovitý s malým otvorom na špičke, ktorý umožňuje prístup opeľovačov ku kvetom.
Z fíg sa robia džúsy, kompóty, marmelády, vína, likéry, perníky a cukrovinky; upražené tvoria zložku kávovín; inokedy sa sušia a kandizujú. Čestvé obsahujú 20 % cukrov, sušené až do 75 % cukrov. Používajú sa ako preháňadlo, močopudný prostriedok, na liečbu chudokrvnosti,  obličkových kameňov, ochorení srdca a ciev. Rozvarené sa používajú na kloktanie pri bolestiach hrdla, pri kašli, bolestiach pľúc, ochorení hlasiviek, pri opuchoch a pod.
Rouvenac

Poloha

Obec má rozlohu 12,23 km². Najvyšší bod je položený 587 m n. m. a najnižší bod 279 m n. m.

Obyvateľstvo

Počet obyvateľov obce je 204 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE